**Tanulmányi és Vizsgaszabályzat Melléklete**

**Szakirányú továbbképzésre vonatkozó külön rendelkezések**

**2017**

1. **§**

**A képzés meghirdetése és jelentkezés a képzésre**

1. A szakirányú továbbképzést a szakfelelős az oktatási rektorhelyettes egyetértésével hirdeti meg a Tanulmányi Osztály Továbbképzési Csoport (a továbbiakban: TKCS) honlapján, továbbá a megfelelő nyomtatott és elektronikus sajtóban. A meghirdetett képzésre jelentkezni az Állatorvostudományi Egyetem (a továbbiakban: Egyetem) TKCS honlapján vagy a felvi.hu honlapon keresztül lehet, az ott feltüntetett határidőig.

(2) A jelentkezés akkor érvényes, ha a jelentkező a jelentkezési határidőig a jelentkezési űrlapot hiánytalanul kitöltötte és a szükséges dokumentumokat hiánytalanul feltöltötte.

a) A jelentkezés feltétele

aa) a szakállatorvosi képzés esetén a budapesti Állatorvostudomány Egyetemen, vagy jogelődje által kiadott állatorvos-doktori, vagy azzal egyenértékű oklevél, vagy egyéb szakirányú továbbképzés estén főiskolai vagy egyetemi végzettség

ab) szakállatorvosi képzés esetén legalább 2 éves szakmai gyakorlat.

1. A jelentkezést követően a szakfelelős javaslata alapján a felvételről a 1. § (2) bekezdésben meghatározott feltételek alapján az oktatási rektorhelyettes dönt.
2. A felvételi döntésről a TKCS e-mailben küld értesítést, mellyel egy időben a további teendőkről is értesítést kap a jelentkező.
3. §

**Beiratkozás**

1. A beiratkozás a NEPTUN- on keresztül a felvételi döntésben meghatározott kód alapján történik. A beiratkozáshoz szükséges dokumentumokat a kijelölt regisztrációs időszakban eredetben be kell mutatni.
2. A tantárgyfelvétel nem kezdhető meg a tandíj befizetésének hiányábanA hallgató részletfizetési kedvezményéről az oktatási rektorhelyettes egyedi döntést hoz. A hallgató ilyen típusú fizetési kedvezményt a II. félév során kérelmezhet először.
3. §

**A hallgatói jogviszony megszűnése, szüneteltetés**

(1) A hallgatói jogviszony a szakirányú továbbképzésben megszűnik:

a) a hallgató saját kérésére,

b) tanulmányi követelmények nem teljesítése esetén,

c) tandíj fizetés elmulasztása esetén,

b) ha bűncselekmény tárgyában jogerős ítélet születik.

1. A 4. § (1) bekezdésben meghatározott esetekben az Egyetemet nem terheli tandíj visszafizetési kötelezettség.
2. A hallgató e-mailben kérheti a hallgatói jogviszony megszüntetését vagy szüneteltetését, melyet a szakfelelős javaslatának figyelembe vételével az oktatási rektorhelyettes hagy jóvá.
3. A hallgatói jogviszony kérelemre a szakirányú továbbképzésben szünetel, ha a hallgató a jogviszonyából eredő kötelezettségeit:

a) szülési szabadság,

b) betegség vagy baleset, továbbá más váratlan ok miatt önhibáján kívül nem tud eleget tenni.

1. A hallgatói jogviszony legfeljebb 5 évig szüneteltethető.
2. A 3. § (1) és (4) bekezdésében meghatározott estekben a hallgató egy alkalommal újabb felvételi eljárás keretében tanulmányait az utolsó lezárt félévtől folytathatja a szakfelelős javaslatának figyelembe vételével az oktatási rektorhelyettes engedélye alapján.
3. §

**A képzés szabályai**

1. A mintatanterv szerinti követelményeket az első előadási napon kell közölni a hallgatókkal. A képzés tanrendjéről a szakfelelős javaslata alapján az oktatási rektorhelyettes dönt.
2. A hallgatók részére az előadás anyagok elektronikusan kiküldésre kerülnek vagy a honlap jelszóval védett felületéről letölthetőek.
3. A szakfelelős feladata – a továbbképzési szakmai igazgató és az oktatási rektorhelyettes egyetértésével - a mintatanterv összeállítása, a tananyag hallgatók részére történő átadása, a képzésben résztvevő oktatók felkérése. Az egyes szakállatorvosi képzéseknél a szakfelelősön felül társ-szakfelelős is felkérhető. A szakfelelőst és a társ-szakfelelőst az oktatási rektorhelyettes kéri fel.
4. A már korábban teljesített és igazolt - szakirányú továbbképzésben -tantárgyak beszámításáról a szakfelelős javaslatára az oktatási rektorhelyettes dönt.
5. A TKCS oktatási rektorhelyettes által kijelölt munkatársának feladata képzésenként a NEPTUN ügyintézés, a képzéssel felmerülő valamennyi adminisztrációs és szervezési feladat ellátása, továbbá a hallgatók által teljesített befizetések ellenőrzése, azok elmaradásának követése, összegzése, a megfelelő intézkedések megtétele.
6. Az utolsó szemeszter megkezdésének feltétele a szakdolgozati témabejelentő lap leadása. A szakdolgozat témája az adott képzés tematikájához kell, hogy igazodjon.
7. §

**A félévközi számonkérések és azok szabályai**

1. A felvett tantárgyakból a konzultációk első napján közölt vizsgafeltételeket kell teljesíteni.
2. A vizsga tantárgytól függően, előre meghatározott módon írásbeli teszt vagy szóbeli vizsga tehető.
3. A vizsgáról való „távolmaradást” orvosi igazolással lehet igazolni. Ebben az esetben a szakfelelőssel egyeztetett időpontban és módon lehet a vizsgát pótolni.
4. Elégtelen vizsgát meg kell ismételni. Eredménytelen vizsga 3 alkalommal és egy esetben az oktatási rektorhelyettes által engedélyezetten pótolható. Amennyiben mind a négy pótvizsga sikertelen, a hallgató jogviszonya megszűnik.
5. A vizsgaidőszak minden esetben a szorgalmi időszak után kezdődik, de azt legalább 4 héttel követi.
6. A képzés gyakorlati követelményeit a szakfelelős határozza meg.
7. §

**A szakdolgozat és elkészítésének szabályai**

1. A képzés lezárásához a hallgatónak
2. szakdolgozatot kell készíteni, vagy
3. impakt faktoros magyar vagy idegen nyelvű cikket kell írnia, vagy
4. a szakdolgozat készítését és védést helyettesítő gyakorlati, beteg prezentációs vizsgát kell tenni.
5. A szakdolgozat témáját (témabejelentő lap) illetve a témavezető személyét illetően a képzés szakfelelősének a jóváhagyása szükséges.
6. Témavezető lehet olyan személy is, aki nem áll az Egyetemmel foglakoztatási jogviszonyban, szakállatorvosi képesítése és/vagy tudományos (PhD) vagy europen veterinary college tagsága/fokozata van. A hallgatónak ebben az esetben is kötelező a téma szerinti tanszék megválasztása.
7. A szakdolgozat készítés alól felmentés adható,
8. amennyiben a jelölt tudományos minősítéssel rendelkezik (a tudományos fokozat meglétét igazoló oklevélmásolatot mellékelni kell)
9. amennyiben a jelölt a szakdolgozatok leadási határidejéig egy darab közleményt készít a képzés témakörének megfelelő területen és annak elfogadásáról igazolással rendelkezik valamelyik impact faktorral rendelkező szakfolyóirat szerkesztőjétől/szerkesztőbizottságától. Már megjelent publikáció esetén a kézirat különlenyomatát kell a TKCS-re benyújtani.
10. A szakdolgozatot vagy a közleményt befogadó nyilatkozatot a megadott határidőig kell leadni. Ennek elmulasztása esetén, a hallgató az záróvizsgára nem bocsátható.
11. A szakdolgozat írásával párhuzamosan témavezető naplót kell vezetni. Ebben a hallgató és a témavezető rögzíti az egymással történt találkozások időpontját és a találkozás során rögzített hallgatói feladatokat. A témavezető és a tanszékvezető aláírásával hitelesíti a témavezető naplót. A témavezető a szakdolgozat leadása előtt a következő megjegyzést teszi a témavezető naplóban: „A dolgozatot tartalmi és formai szempontból ellenőriztem, bírálatra és védésre alkalmasnak találtam.”
12. A témavezető napló a képzés során bármikor ellenőrizhető, kérésre annak másolati példánya a TKCS titkárságára benyújtandó.
13. A szakdolgozatot az Egyetem graduális képzésében megfogalmazott szabályok szerint kell elkészíteni, és a részét kell, hogy képezze az angol nyelvű összefoglaló és a szerzői nyilatkozat.
14. A szakdolgozatot legkésőbb a komplex záróvizsga megkezdése előtt 30 nappal kell leadni.
15. A szakdolgozatot 1 db kötött példányban (tanszéki példány) kötelező leadni a TKCS-ra, valamint feltölteni a TKCS honlapjára.
16. A szakdolgozat bírálatához a bírálót a szakfelelős kéri fel. A szakdolgozat bírálatához egy független bíráló kerül kijelölésre. A kijelölt bíráló 1-5 skálán értékeli a dolgozatot. A bíráló a bírálandó személy kilétét a bírálás során nem ismerheti. Ha a bíráló elégtelent (1) jegyet ad a dolgozatra, akkor egy második bíráló is kijelölésre kerül. Ha a második bíráló sem tudja elfogadni a dolgozatot, akkor a jelölt nem záróvizsgázhat, amíg el nem készít egy elfogadható szakdolgozatot. Erre a hallgatónak az eredeti záróvizsga napjától számított 6 hónap áll rendelkezésre.
17. §

**Komplex Záróvizsga**

1. A képzés záróvizsgával zárul. A záróvizsgát az utolsó szemesztert követő félévben kell megtartani. Amennyiben a hallgatónak bárminemű elmaradása van, a mintatantervben rögzített feltételekben leírtakhoz képest a záróvizsgát nem kezdheti meg.
2. A záróvizsga napját a szakfelelős javaslatára az oktatási rektorhelyettes tűzi ki és a dátumot az utolsó előtti szemeszter utolsó konzultációs napjáig közzé kell tenni. Ugyanezen időpontig történik meg az záróvizsga tételek kiadása is.
3. A záróvizsga két részből áll:
4. Amennyiben a hallgató részére kötelező a szakdolgozat elkészítése, úgy az első részében a hallgató 10 perces előadásban bemutatja szakdolgozatát. A záróvizsga bizottság a szakdolgozat tartalmára vonatkozóan kérdéseket tehet fel. Az előadás és a kérdésekre adott válasz együttesen adja a szakdolgozat érdemjegyét.
5. A záróvizsga második részében tétellapot kell húzni. A kihúzott tételek kidolgozására 30 perc áll rendelkezésre. A tétel kidolgozást követő vizsga 30 percnél nem lehet hosszabb.
6. A bizottság minden tagja értékeli a hallgató teljesítményét, melynek átlaga és a szakdolgozat érdemjegye képezi a végső érdemjegyet.
7. Az záróvizsga felelet értékelése 1-5 érdemjeggyel történik.
8. A 6. § (4) bekezdés szerinti szakdolgozatból történő felmentés esetén a záróvizsgába jeles (5) érdemjegy kerül beszámításra.
9. A kiszámított átlageredmény alapján az oklevelet a következők szerint kell minősíteni:

Kiváló 4,81 - 5,00

Jeles 4,51 - 4,80

Jó 3,51 - 4, 50

Közepes 2,51 - 3, 50

Elégséges 2,00 – 2,50

1. Az záróvizsgáról csak orvosi igazolással lehet távol maradni. Távolmaradási szándék vagy akadályoztatás esetén e-mailben kell értesíteni a képzés szakfelelősét vagy a tanulmányi ügyek vezetőjét.
2. §

**Komplex záróvizsga bizottság**

1. A hallgató a záróvizsgát bizottság előtt teszi. A 3 fős záróvizsga bizottságot és a kérdező tanárt a szakfelelős javaslatára a rektor kéri fel és jelöli ki a bizottság elnökét.
2. A bizottsági tagok a következő személyek:
3. 1 fő Egyetemi oktató,
4. 1 fő Magyar Állatorvosi Kamara által delegált tag,
5. 1 fő Hatósági Állategészségügyi Szolgálat által delegált tag,

Az állatorvos végzettséggel rendelkező jegyzőt az oktatási rektorhelyettes kéri fel.

**9. §**

**Oklevél**

A sikeres záróvizsga napját követő 30 napon belül az Egyetem kiállítja és kiadja az oklevelet a jogosult részére. Az oklevelet a rektor írja alá.

**10. §**

**Díjak**

1. A képzés díjait, pótdíjait meghatározott határidőre kell befizetni a NEPTUN-on keresztül. A részletfizetési kérelmet a TKCS-ra kell benyújtani az oktatási rektorhelyettesnek címezve.

|  |  |
| --- | --- |
| **Megnevezés** | **Összeg (Ft)** |
|  |  |
| Pótvizsga díj/vizsga | Első: 5.000 Ft, második: 8.000 Ft, harmadik: 10.000 Ft, negyedik: 15.000 Ft |
| Záróvizsga díj | 25 000 Ft |
| Záróvizsga pótvizsga díj | Első: 30.000 Ft, második: 35.000 Ft |
| Késedelmi díj | diplomadolgozat beadásánál: napi 5.000 Ft |
| Számlafizető adatainak módosítása a megadott határidő lejártát követően | 3.000 Ft |

1. Amennyiben a hallgatónak bárminemű díjtartózása van, úgy a záróvizsga megkezdésére nincs lehetősége.
2. **§**

**Tanulmányi és vizsga ügyekben eljáró személyek, testületek**

1. Az oktatási rektorhelyettes dönt a hallgatók által benyújtott méltányossági kérelmek tárgyában.
2. Az oktatási rektorhelyettes által hozott elsőfokú döntés, valamint az Egyetem egyéb intézkedése ellen – a tanulmányi követelmények teljesítésére vonatkozó értékelés kivételével – a hallgató annak közlésétől, illetve ennek hiányában a tudomására jutástól számított 15 napon belül felülbírálati kérelemmel élhet. A felülbírálati kérelmet az Egyetemi Hallgatói Felülbírálati Bizottsághoz kell benyújtani.